**Shoqata Përtej Barrierave**

**Thirrje për Ekspert**

***për zhvillimin e programit për rritjen e kapaciteteve dhe mentorimi i të rinjve.***

***Termat e Referencës***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Përtej Barrierave është një organizatë jofitimprurëse e shoqërisë civile, e themeluar në vitin 2004. Ne punojmë me të rinjtë në nivel kombëtar, rajonal dhe evropian, duke promovuar përfshirjen dhe ngritjen e kapaciteteve përmes edukimit joformal. Përtej Barrierave është Pika e Kontaktit e programeve Erasmus+ YiA dhe European Solidarity Corps të Komisionit Evropian, për Shqipërinë.*

**Mbi Projektin**

Ne synojmë të fuqizojmë drejtpërdrejt më shumë se 500 të rinj shqiptarë të moshës 18-25 vjeç, duke i pajisur ata me aftësitë e nevojshme drejtuese dhe avokuese, duke rritur njohuritë e tyre qytetare dhe duke ushqyer një ndjenjë qytetarie dhe përgjegjësie për të sjellë ndryshime pozitive. Nëpërmjet aktiviteteve të synuara për ngritjen e kapaciteteve, mentorimit dhe angazhimit praktik në hartimin e politikave dhe nismave komunitare, ne shpresojmë të nxisim një mjedis të përshtatshëm për zhvillimin e lidereve të rinj të aftë.

Projekti “Fuqizimi i Gjeneratës së Re të Aktivistëve dhe Liderve Shqiptarë” është një projekt që do implementohet nga Shoqata Përtej Barrierave (BBA), financuar nga Ambasada e Shteteve të Bashkuara të Amerikës në Tiranë.

Qëllimi kryesor i këtij projekti është krijimi i një mjedisi mundësues shumë-dimensional për fuqizimin e të rinjve shqiptarë të grupmoshës 18-25 vjeç, pajisjen e tyre me aftësi të nevojshme drejtuese për rritjen e angazhimit të tyre qytetar dhe politik. Ky qëllim synohet të realizohet përmes 5 aktiviteteve: Ndërtimi i urave të bashkëpunimit; Organizimi i workshopeve në shkolla dhe universitete; Programi i ngritjes së kapaciteteve dhe mentorimi; Ofrimi i mundësisë për internship në institucione; Organizimi i një Samiti për të rinjtë.

**Programi i ngritjes së kapaciteteve dhe mentorimi**

Programi i Ngritjes së Kapaciteteve të të rinjve do t'i nënshtrohet workshopeve gjithëpërfshirëse në fusha kritike si të drejtat e njeriut, lidershipi, paqja dhe siguria, të folurit në publik, ekonomia dhe inovacioni. Kjo gamë e larmishme temash i pajis të rinjtë me një kuptim të plotë të aspekteve të lidershipit dhe ndryshimit shoqëror.

Suksesi i programit varet nga bashkëpunimi i qëndrueshëm ndërmjet ekspertëve kryesorë dhe pjesëmarrësve. Ekspertët do të përbëhen nga udhëheqës të sektorëve të ndryshëm, duke përfshirë parlamentin, akademinë, gazetarinë dhe shoqërinë civile. Ekspertiza e tyre dhe përvojat e botës reale do të ofrojnë mundësi të paçmueshme mësimi për të rinjtë.

Gjithashtu do të inkorporohen aktivitete që përfshijnë të diplomuarit që kanë përfituar tashmë nga programe të ngjashme. Kjo u mundëson pjesëmarrësve aktualë të marrin njohuri nga ata që kanë zbatuar në mënyrë efektive aftësitë dhe njohuritë e fituara nga programe të ngjashme, duke ofruar kështu një perspektivë shtesë praktike për udhëheqjen dhe politikëbërjen.

Programi do të përfshijë gjithashtu një cikël të strukturuar mentorimi. Sesione të rregullta mentorimi do të organizohen online dhe offline, gjatë të cilave mentorët do të ofrojnë njohuri, udhëzime dhe inkurajim për detyrat dhe diskutimet e pjesëmarrësve. Këto sesione do t'u ofrojnë pjesëmarrësve mundësinë për të mësuar nga përvoja e mentorëve të tyre, për të fituar njohuri mbi tendencat aktuale dhe prioritetet e ardhshme.

 Mentorët gjithashtu do të monitorojnë dhe lehtësojnë progresin e pjesëmarrësve në aktivitetet e programit. Kjo mund të përfshijë vlerësime mbi progresin e pjesëmarrësve dhe ofrimin e këshillave për t'i ndihmuar pjesëmarrësit të kapërcejnë sfidat që mund të hasin gjatë programit.

 Programi i rritjes së kapaciteteve dhe mentorimi do të implementohet gjatë periudhës Dhjetor 2023- Janar 2024. Ekspertiza do të ofrohet bazuar në ditë pune dhe në përputhje me detyrat dhe përgjegjësitë e përcaktuara në projekt.

 Target grup-et e këtij projekti: Të rinjtë, shkollat, universitetet, parlamenti shqiptarë, OSHC-të, bizneset, media.

 **Detyrat dhe përgjegjësitë:**

Eksperti me mbështetjen e organizatës do te ketë detyrat e mëposhtme:

* Mbajtja e kontakteve dhe koordinimi me skuadrën e Përtej Barrierave për ecurinë e programit, në çdo kohë;
* Dizenjimi/hartimi i përmbajtjes dhe materialeve të workshopeve;
* Implementimi i workshopeve;
* Përfshirja dhe udhëzimi i të rinjve të diplomuar në programe të ngjashme në workshopet që do të zhvillohen me të rinjtë;
* Monitorimi dhe vlerësimi i aftësive të pjesëmarrësve pas përfundimit të programit dhe raportimi pranë stafit të BBA.

**Kriteret për aplikim**

* Aplikuesit duhet të ketë punuar më parë me target grupin e të rinjve;
* Aplikuesit duhet të kenë ekspertizë në njërën prej fushave të programit, përfshirë (por jo vetëm) të drejtat e njeriut, paqen, sigurinë dhe marrëdhëniet diplomatike, të folurit në publik, dhe ekonomia dhe inovacioni;
* Aplikuesit duhet të kenë eksperiencë në mbajtjen e workshopeve, mentorimin, apo trajnimin e individëve/grupeve në lidhje me temat e programit;
* Angazhimi dhe dëshira për të ndihmuar në ngritjen e kapaciteteve të të rinjve dhe në ndryshimin shoqëror pozitiv është një atribut kyç për aplikuesit;
* Njohës të mirë të politikave rinore.

**Dokumentet e nevojshme për aplikim**

* Jetëshkrim (CV)
* Letër interesi
* Ofertë financiare (gjeni formatin në linkun bashkëngjitur) [OFERTA FINANCIARE](OFERTA%20FINANCIARE)

**Procedura e Vlerësimit**

Zgjedhja e ekspertëve do të bazohet në: se sa mirë aplikimi përmbush kërkesat e përcaktuara në termat e referencës.

*Subjektet e interesuara duhet të dërgojnë çdo aplikim brenda datës* ***15 Nëntor 2023****, në adresën elektronike:*office@beyondbarriers.org

*\*Ju lutem konsideroni që vetëm kandidatët fitues do të kontaktohen.*